Drie gesoekte verdagtes agter tralies | Maroela Media
Drie van die mees gesoekte en gevaarlikste verdagtes wat die gemeenskap in Thohoyandou, Limpopo, geteister het, is in hegtenis geneem.
"Die verdagtes is in hegtenis geneem in verband met meer as 20 sake van huisbraak, verkragtings, moord, poging tot moord, motorkaping en diefstal," het kol. Ronel Otto, woordvoerder van die polisie, gesê. Een van die verdagtes is 'n Zimbabwiër en die ander twee is Suid-Afrikaners.
"Twee van die verdagtes word verbind met 'n saak van huisbraak en verkragting waar 'n man en vrou baie erg aangerand is voor hul twee dogters, onderskeidelik nege en 13 jaar oud," het Otto bygevoeg. "Die 13-jarige is daarna voor haar ouers verkrag."
Die ondersoek duur voort om die verdagtes moontlik aan nog voorvalle te verbind.
Die mans verskyn na verwagting Maandag in die Thohoyandou-landdroshof.
Otto het bygevoeg speurders van die Thohoyandou-misdaadintelligensie-eenheid en 'n taakspan onder leiding van genl.maj. Kgalani Meetsi, het 'n deurbraak gemaak vir veiligheid in die omgewing met dié inhegtenisneming.
Man verkool in polisieboeie
My eerste reaksie op hierdie Sondag ná kerk is sowaar: martel die swerkaters! Gee hulle hul eie medisyne! Hoe hartseer dat ons nou al self geweldadige gedagtes koester. Ek hoop nietemin en meer nugter dat hulle nooit weer vrygelaat word nie.
Ek hoop hulle bly agter tralies en kry nie weer kans om te "ontsnap" nie – veral waar hulle deur tralies saag SONDER dat die polisie dit hoor!